**Feketeerdő Község Önkormányzata  
 Képviselő-testületének**

**6/2016. (VII.13.) önkormányzati rendelete**

**a helyi építési szabályzatról szóló 2/2003 (IV.15.) önkormányzati rendelet egyes rendelkezéseinek hatályon kívül helyezéséről**

Feketeerdő Község Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában kapott felhatalmazás alapján, a 6. § (1) bekezdésében, és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában meghatározott feladatkörében eljárva a következőket rendeli el.

**1. §**

Hatályát veszti a helyi építési szabályzatról szóló 2/2003. (IV.15.) önkormányzati rendelet

a) 9. § (3) bekezdése.

b) 12. § (1) bekezdése.

c) 20. § (4) bekezdésében „A különleges területen a telkek beépítésével kapcsolatos követelményeket elvi építési engedélyezési eljárás során kell tisztázni. Az elvi építési dokumentációnak legalább a 45/1997.(XII.29.) KTM rendelet 4.§.(1) a,b (ba,bc,bd,be) pontjaiban és a 4.§.(2) bekezdésben foglaltakat tartalmaznia kell.” szövegrész.

d) 26. § (3) bekezdés a) pontjában az „Ennek érdekében a közműves ivóvíz hálózatot a 35/1996.(XII.29.) BM rendelettel hatályba léptetett Országos Tűzvédelmi Szabályzat (OTSZ) 46.§-49.§ szakaszaiban foglaltak figyelembe vételével kell kialakítani.” szövegrész.

**2. §**

A rendelet 2016. augusztus 1-jén lép hatályba.

Novák András dr. Varga József

polgármester jegyző

A rendelet kihirdetve:

Feketeerdő, 2016. július ….

dr. Varga József

jegyző